 **република българия**

 **министерство на земеделието и храните**

 **областна дирекция “земеделие” – силистра**

 *7500 Силистра, ул. “Христо Смирненски” № 2, ет. 3, пк 5, тел./факс 086 / 822 063; 821 989 Е-mail: odzg\_Silistra@mzh.government.bg*

**З А П О В Е Д**

**№ РД 04** – **30/11.02.2025 г.**

**гр. Силистра**

 На основание чл. 3, ал. 4 от Устройствения правилник на Областните дирекции „Земеделие“, във връзка с чл. 27, ал. 8, изречение второ от ЗСПЗЗ, чл. 56з, ал. 1, ал. 2 и ал. 3 от ППЗСПЗЗ, Заповед № РД 46-149/26.04.2024 г. на Министъра на земеделието и храните, с която са дадени правомощия на Директора на Областна дирекция „Земеделие“ – Силистра, писмо с изх.№ 66-4546 от 10.02.2025 г. за изразено съгласие на Министъра на земеделието и храните за обявяване на първи търг по реда на чл. 27, ал. 8, изречение второ от ЗСПЗЗ на имот – частна държавна собственост, незает със сгради и съоръжения, бивща собственост на заличените организации по §12 от ПЗР на ЗСПЗЗ, негоден за земеделско ползване и неподлежащ на възстановяване

**Н А Р Е Ж Д А М:**

1. **Откривам процедура за провеждане на първи търг с тайно наддаване по реда на чл. 27, ал. 8, изречение второ от ЗСПЗЗ, във връзка с чл. 56з, ал. 1, ал. 2 и ал. 3 от ППЗСПЗЗ, в който могат да участват само собственици на имоти в границите на стопанския двор, съседни на имота** – **обект на търга,** за придобиване право на собственостна имот – частна държавна собственост, незает със сгради и съоръжения, бивша собственост на заличените организации по §12 от ПЗР на ЗСПЗЗ, негоден за земеделско ползване и неподлежащ на възстановяване, находящ се извън строителните граници на населеното място, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Землище** | **№ на имота по КККР** | **Площ /кв.м./** | **Начин на трайно ползване**  | **Начална тръжна** **цена /лв./** | **Депозит /лв./** | **Разходи по чл. 56ш, ал.1 от ППЗСПЗЗ /лв./** |
| Алфатар | гр. Алфатар | 00415.203.95 | 5 058 | за стопански двор | 45 425,00 | 4 542,50 | 100,00 |

1. **Условия за участие:** Право на участие в търга имат собственици на имоти в границите на стопанския двор, съседни на имота предмет на търга. Не се допускат до участие в търга кандидати, придобили право на собственост върху имоти в границите на стопанския двор, съседни на имота-обект на търга, образувани в резултат на делба или обединяване след откриване на тръжната процедура.
2. **Подаване на документи за участие в търга:** Заявителите или писмено упълномощено от тях лице с нотариално заверено пълномощно подават в Областна дирекция „Земеделие“ – Силистра заявление по образец, утвърден от Министъра на земеделието и храните след представяне на документ за самоличност.

**В заявлението да се посочат:**

1. Единен идентификационен код, съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец;

2. Местонахождението, номерът и площта на имота;

3. Предлаганата цена за имота в цяло число в лева, изписана с цифри и словом, която не може да бъде по-ниска от началната тръжна цена.

**Към заявлението се прилагат:**

1. Копие от документ за самоличност на физическото лице или представителя на едноличния търговец/юридическото лице;
2. Нотариално заверено пълномощно, когато документите се подават от упълномощено лице;
3. Платежен документ за внесен депозит в оригинал, когато плащането не е извършено по електронен път;
4. Копие на документ за собственост на имота, съседен на имота-обект на търга.
5. Протокол от заседание на съответния оправомощен орган, съдържащ решение за закупуване на държавните имоти-предмет на продажбата, когато заявителят е юридическо лице;
6. Декларация за обстоятелствата по чл. 56к, ал. 11 от ППЗСПЗЗ, съгласно която свързани лица по смисъла на Търговския закон и свързани предприятия по смисъла на Закона за малките и средни предприятия не могат да бъдат самостоятелни кандидати или участници в тръжната процедура за един и същ имот.
7. Декларация съгласие за събиране, съхранение и обработване на лични данни, във връзка с Регламент /ЕС/ 2016/679 на Европейския парламент и на Съвета от 27.04. 2016г., относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО.
8. **Място и срок за получаване и подаване на документите за участие в търга:**

Документите за участие в търга се получават и подават в сградата на Областна дирекция „Земеделие“ – Силистра, ул. “Христо Смирненски“ № 2, ет. 3, стая 17 всеки работен ден от **9:00 ч. до 17:30 ч., в срок от 30 (тридесет) календарни дни, считано от датата на публикуване на заповедта в местен вестник.** Документи за участие могат да бъдат изтеглени от интернет страницата на дирекцията [www.mzh.government.bg/odz-silistra/bg/home](http://www.mzh.government.bg/odz-silistra/bg/home).

1. **Начална тръжна цена и размер на депозита за участие в търга:**

Началната тръжна цена на имота е определена по реда на чл. 56ж, ал. 2 от ППЗСПЗЗ. Депозитът за участие е 10 % от началната тръжна цена на имота, съгласно чл. 56з, ал.8 от ППЗСПЗЗ. Върху него не се начислява лихва и не подлежи на връщане при отказ от сключване на договор. Банковото бордеро /оригинал/ за внесения депозит се представя заедно с документите за участие в търга.

**Условия за внасяне на депозита:** Плащанията да се извършват в български лева, по набирателна сметка на Областна дирекция „Земеделие“ – Силистра, както следва:

**Уни Кредит Булбанк АД – Клон Силистра**

**IBAN: BG 44 UNCR 7000 3319 6854 71**

**BIC: UNCRBGSF**

**Основание за плащане:** депозит за участие в търг по реда на чл. 27, ал. 8, изречение второ от ЗСПЗЗ за имот …… /като се изписва номера и местонахождението на поземления имот/.

1. Заявленията за участие в търга да са запечатани в непрозрачен плик, адресиран до Областна дирекция „Земеделие“ – Силистра с надпис **„участие в търг – съгласно Заповед РД 04**–**30/11.02.2025 г.“**. Пликовете със заявления за участие в търга, без да се разпечатват, се записват с входящ номер, дата и час, отразени върху плика, който се сканира, завеждат се във входящ дневник и в деловодна програма „Евентис“, за което на приносителя да се издаде документ.

Заявления, представени в незапечатан плик са недействителни.Не се допускат до участие в търга кандидатите, чиито заявления са подадени след срока по чл. 53з, ал. 8 от ППЗСПЗЗ или не отговарят на изискванията на чл. 56к от ППЗСПЗЗ.

1. Директорът на Областна дирекция „Земеделие“ – Силистра в 3 /три/ дневен срок от изтичане на крайния срок за подаване на заявленията за участие в търга, назначава със заповед състава на тръжната комисия, която в 14 /четиринадесет/ дневен срокразглежда заявленията, класира предложенията и определя спечелилия търга кандидат за имота.
2. **Търгът се провежда само в случай, че поне двама кандидати са подали заявление за участие и са допуснати до участие в търга.** Търгът се счита за спечелен от участника, който е предложил най-висока цена за имота. За резултатите от търга комисията съставя протокол съгласно чл. 56м от ППЗСПЗЗ, който се обявява на посоченото в настоящата заповед място. В 7 /седем/ дневен срок от обявяването на протокола, участниците в търга могат да направят писмени възражения до тръжната комисия. Тръжната комисия се произнася по възраженията в 5 /пет/ дневен срок, като за разглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на посоченото в заповедта място.
3. В случаите по чл. 56н от ППЗСПЗЗ, когато кандидатите за един имот са предложили една и съща цена, между тях се провежда търг с явно наддаване. Председателят на тръжната комисия, уведомява по реда на ГПК кандидатите, предложили една и съща цена за имот, за деня, часа, условията и реда за провеждане на търга с явно наддаване. Председателят обявява началната цена, която е равна на предложената от кандидатите при търга с тайно наддаване цена, увеличена с една стъпка за наддаване в размер на 100 /сто/ лева. На първо място в явния търг се класира кандидатът, предложил най – висока цена за даден имот.
4. **Място за обявяване на протокола за резултатите от търга** –информационното табло на Областна дирекция „Земеделие“ –Силистра, ул. „Христо Смирненски“ № 2, ет.3 и на интернет страницата на дирекцията: [www.mzh.government.bg/odz-silistra/bg/home](http://www.mzh.government.bg/odz-silistra/bg/home).
5. Министърът на земеделието и храните или упълномощено от него длъжностно лице одобрява протокола от проведения търг и издава заповед за определяне на класираните на първо и второ място кандидати за имота. Заповедта се публикува на интернет страницата на Министерство на земеделието и храните и на интернет страницата на Областна дирекция „Земеделие“ – Силистра [www.mzh.government.bg/odz-silistra/bg/home](http://www.mzh.government.bg/odz-silistra/bg/home), при спазване изискванията на Закона за защита на личните данни. ОД “Земеделие“ – Силистра уведомява участниците в търга по реда на ГПК. Когато в 14 /четиринадесет/ дневен срок от влизане в сила на заповедта, лицата спечелили търга не внесат цената на имота, дължимите данъци, такси, разходи по чл. 56ш, ал. 1 от ППЗСПЗЗ и режийни разноски, директорът на ОД “Земеделие“ – Силистра уведомява по реда на ГПК, класираните на второ място кандидати. За прехвърляне правото на собственост върху земите по чл. 27, ал. 8, изречение второ от ЗСПЗЗ, Министърът на земеделието и храните или упълномощено от него длъжностно лице сключва договор в писмена форма с лицата спечелили търга, след заплащане на цената на имота, дължимите данъци, такси и режийни разноски. Договорът подлежи на вписване в службата по вписвания за сметка на купувача.
6. **Условия за възстановяване на депозита** – Депозита на спечелилия участник се прихваща от цената при придобиване на имота. Внесените депозити от некласираните кандидати се възстановяват в 7-дневен срок след приключване на търга след подаване на заявление до Директора на ОД “Земеделие“ – Силистра с посочване на банковата сметка по която да бъде преведена сумата, депозитът на кандидата, класиран на второ място – след подписване на договора със спечелилия кандидат. Депозитите на кандидатите, класирани на първо и второ място не се възстановяват при отказ за сключване на договор. Депозитът на обжалвалия търга участник се възстановява след влизане в сила на съдебното решение.
7. Поземленият имот – обект на търга не попада в границите на защитена територия по смисъла на Закона за защитените територии /ДВ, бр. 133/1998 г., изм. и доп. бр. 102/2023 г./ Същият попада в границите на две защитени зони от Екологичната мрежа на „Натура 2000“ по смисъла на Закона за биологичното разнообразие /ДВ, бр. 77/2002 г., изм. и доп. бр. 102/2023 г./ – BG0002039 „Хърсовска река“ за опазване на дивите птици по чл. 6, ал. 1, т. 3 и 4 от ЗБР, обявена със Заповед № 767/28.10.2008 г. на Министъра на околната среда и водите /ДВ, бр. 77/2008 г./, променена със Заповед № РД-74/28.01.2013 г. на Министъра на околната среда и водите /ДВ, бр. 10/2013 г./ и BG0000106 „Хърсовска река“ за опазване на природните местообитания и на дивата флора и фауна по чл. 6, ал. 1, т. 1 и 2 от ЗБР, обявена със Заповед № РД-990/10.12.2020 г. на Министъра на околната среда и водите /ДВ, бр. 9/02.02.2021 г./.
8. Настоящата заповед да се публикува на интернет страницата на ОД “Земеделие“ – Силистра, на интернет страницата на Министерство на земеделието и храните и в един местен вестник, най-малко 30 календарни дни, преди крайния срок за подаване на заявленията за участие в търга.

Заповедта да се обяви в 3-дневен срок от издаването й на място с публичен достъп –информационните табла на ОД “Земеделие“ – Силистра, Общинска служба по земеделие Силистра – офис Алфатар, Община Алфатар.

**ГИНКА КАТЕВА /П/**

**Директор на ОД ”Земеделие”** – **Силистра**